
EVIGT  LIV  ER  AT  KENDE  GUD  OG  HANS  SØN  JESUS  KRISTUS 


nummer  22  |        15.  NOVEMBER  1922        i    71.  aargang 


KONFERENCEN  I  SALT  LAKE  CITY 

den  6.,  7.  og  8.  Oktober  1922. 

Den  93-halvaarlige  Konference  i  Jesu  Kristi  Kirke  af 
Sidste  Dages  Hellige  tog  sin  Begyndelse  den  6.  Oktober 
1922,  Kl.  10  Form.,  under  de  mest  tilfredsstillende  Forhold. 
Vejret  var  meget  smukt,  Solen  skinnede  klart  paa  den 
skyfri  Himmel  og  en  særlig  stor  Interesse  og  Begejstring 
gjorde  sig  gældende  hos  de  mange  Tusinde,  som  var  for- 
samlet i  det  store  Tabernakkel.  Ledende  kirkelige  Repræ- 
sentanter af  Zions  Stave  baade  i  Utah  saavel  som  fra  de 
omkring  liggende  Stater  var  til  Stede.  Alle  Siddepladser 
var  optagne  og  mange  stod  i  Gangene. 

Mødet  aabnedes  med  Sang  af  det  store  Sangkor  og  Bøn 
af  Norman  S.  Lee,  Præs.  for  Box  Elder  Stav.  Præs.  Heber 
J.  Grant  holdt  Konferencens  Aabningstale,  der  indeholdt 
mange  vigtige  Problemer  om  Kirken  og  Verdens  kompli- 
cerede Forhold.  (Præs.  Grants  Tale  vil  komme  i  det  næste 
Nummer  af  »Stjernen«.)  Ældste  B.  H.  Roberts,  Præs.  for 
Øststaternes   Mission,  var    den    næste    Taler.    Han    fortalte 

om  sin  Virksomhed  i  Østen  og  frembar  paa  en  tydelig 
Maade  de  Sidste  Dages  Helliges  Budskab  til  Verden,  men 
i  Særdeleshed  vedrørende  Folket  i  Amerika,  thi  Gud 
havde  for  hundreder  af  Aar  siden  tydelig  tilkendegivet,  at 
det  amerikanske  Folk  maatte  holde  Guds  Bud,  fordi  dette 
Land  var  et  udvalgt  Land  fremfor  alle  andre  Lande,  og 
at  det  Folk,  som  skulle  bebo  dette  Land,  skulde  være  et 
frit  Folk,  men  kun  saalænge  som  det  overholdt  hans  Bud. 
Taleren  oplæste  følgende  fra  Mormons  Bog: 

»Men  se,  dette  Land,  siger  Gud,  skal  være  Dig  til  et 
Ejendomsland,  og  Hedningerne  skulde  blive  velsignede  i 
Landet. 

Og  dette  Land  skal  blive  et  Frihedsland  for  Hedningerne, 
og  der  skal  ingen  Konge  bestaa  i  Landet,  som  skulde  op- 
rejses blandt  Hedningerne. 

Thi  se,  dette  er  et  Land,  som  er  udvalgt  fremfor  alle 
andre  Lande,  og  derfor  skulde  de,  som  besidder  det,  tjene 
Gud  eller  vorde  udryddede;  thi  det  er  Guds  evige  Beslutning. 
Og  det  er  ikke  førend  Landets  Børn  bliver  fuldkommen 
ugudelige,  at  de  bliver  udryddede. 

Se,  dette  er  et  udvalgt  Land,  og  hvilket  som  helst  Folk, 
som  besidder  det,  skal  være  fri  for  Trældom,  for  Fangen- 
skab og  for  alle  andre  Folk  under  Himmelen,  dersom  de 
blot  ville  tjene  Landeis  Gud,  som  er  Jesus  Kristus,  hvil- 
ket er  bleven  kundgjort  formedelst  det,  som  vi  har  skrevet.« 

Ældste  Roberts  hentydede  ogsaa  til  Joseph  og  Hyrum 
Smiths  Martyrdød  og  de  store  Forfølgelser,  som  dette  Folk 
havde  gennemgaaet,  idet  at  de  blev  drevne  fra  deres  Hjem; 
dette  maatte  denne  Nation  betale  dyrt.  Som  Illustration 
hentydede  han  til  den  store  Borgerkrig  i  Aaret  1861—65 
som  en  delvis  Forsoning  for  denne  Nations  Synder.  Med 
Hensyn  til  de  Forbrydelser  og  den  Lovløshed,  som  eksi- 
sterede i  de  Forenede  Stater,  sagde  Taleren,  at  det  var 
paa    høje  Tid,  at  Kirkens    Præsident    og   Guds    Profet   paa 

Jorden  skulde   opløfte   en  Advarsels  Røst  til  denne  Nation 
og  andre  Nationer. 

Mødet  sluttede  med  Bøn  af  Præs.  Duckworth  fra  Black- 
foot,  Idaho. 

Eftermiddagsmødet  aabnedes  med  Sang  og  Bøn  af  Stavs- 
præs.  Joseph  E.  Carden,  Cache  Stav.  Den  første  Taler  var 
Præs.  Chas.  W.  Penrose.  ifkn  sagde,  at  da  Sangen:  »O. 
sig  hvad  er  Sandhed«,  blev  afsunget,  saa  besluttede  han 
at  tage  Ordet  Sandhed  som  sit  Emne.  Sandhed  er  evig 
og  uforanderlig,  men  Evnen  til  at  fatte  og  forstaa  er  fra 
Gud,  og  de  Sidste  Dages  Hellige  burde  være  i  Besiddelse 
af  en  stor  Grad  af  Sandhedens  Aand,  fordi  de  er  af  Israels 
Hus. 

Ældste  Joseph  W.  Mc.  Murrin,  Præs.  over  Missionen  i 
Californien  var  den  næste  Taler  og  berørte  hovedsagelig 
Missionsarbejdet  i  denne  Mission;  han  udtalte  sin  store 
Tilfredshed  over  den  Fremgang,  som  havde  gjort  sig  gæl- 
dende og  Fremtidens  store  Muligheder.  Der  er  10,000  Med- 
lemmer af  Kirken  i  denne  Mission.  2000  af  disse  er 
kommet  til  Californien  i  det  sidste  lVa  Aar  paa  Grund  af, 
at  Arbejdsforholdene  er  bedre  der  end  paa  mange  andre 
Steder. 

Charles  W.  Nibley,  Kirkens  præsiderende  Biskop,  sagde, 
at  han  var  i  fuld  Harmoni  med  de  Tanker,  som  Præs. 
Grant  havde  udtalt  med  Hensyn  til  Kirkens  Stilling  og 
den  store  Nødvendighed  af  at  vise  ubetinget  Lydighed  mod 
Lovene.  Han  sagde,  at  Selviskhed  er  en  Rod  til  de  fleste 
Onder,  som  gør  sig  gældende  i  den  industrielle  Verden, 
saavel  som  mellem"  Nationer  og  Mennesker  indbyrdes. 

Præsidenten  for  Colorado-Missionen,  John  M.  Knight, 
forklarede  hvorledes  han  i  Fortiden  havde  søgt  Kirkens 
Lederes  Raad  og  Vejledning,  selv  i  timelige  eller  verdslige 
Henseender  og  havde  altid  fundet,  at  deres  Raad  var  de 
bedste  at    efterfølge,    og  han    raadede    alle    til    at    gøre    det 


340 

samme.  Mødet  sluttede  med  Sang  af  Koret  og  Bøn  af 
Stavspræs    Mark  Austin,  Frimont,   Idaho. 

Lørdag  den  7.  Oktober,  Kl.  10  Form.,  fortsattes  Konfe- 
rencen med  Sang  og  Bøn  af  Stavspræs.  Wm.  L.  Rich, 
Bear  Lake,  Idaho.  Ældste  John  A.  Widtsoe  af  de  12 
Apostles  Quorum  var  den  første  Taler.  Han  sagde,  at  den 
Tanke,  som  Præs.  Grant  havd^  udtalt  i  Aabningstalen  ved- 
rørende Lovlydighed  havde  bragt  ham  til  at  spørge:  »Hvad 
er  Aarsagen  til,  at  Menneskene  overtræder  Loven?«  Han 
var  kommen  til  den  Slutning,  at  Uvidenheden  var  en  stor 
Aarsag.  De  bedste  Midler  til  at  bekæmpe  Lovløshed  er  Op- 
lysning, og  de  Sidste  Dages  Helliges  Motto  er:  »Herrens 
Herlighed  er  Intelligens«,  og  Statistiken  viser,  at  dette  Folk 
staar  paa  et  højt  Standpunkt  i  denne  Henseende.  Men- 
neskene behøver  baade  intellektuel  og  aandelig  Udvikling 
og  som  Pædagog  mente  han,  at  Uddannelse  i  Skolerne 
vilde  bringe  de  ønskede  Resultater.  En  aandelig  Udvikling 
meddeles  ikke  i  de  almindelige  Skoler,  og  det  er  derfor 
af  stor  Nødvendighed  for  Kirken  at  have  Skoler,  hvori 
det  aandelige  og  intellektuelle  Menneske  harmonisk  ud- 
vikles. 

Kirkens  Patriark,  Hyrum  G.  Smith,  advarede  alle  Kir- 
kens Medlemmer  mod  at  følge  Verdens  Forfængeligheder, 
thi  hvis  de  gør  dette,  saa  vil  de  samme  Straffedomme 
komme  over  dem  som  over  Verden.  Den  Vej,  som  Herren 
har  udpeget  for  sit  Folk,  er  den  eneste,  som  man  med 
Sikkerhed  kan  vandre  paa.  Apostel  Melvin  J.  Ballard  var 
den  næste  Taler.  Han  sagde,  at  der  aldrig  havde  været 
en  Tidsperiode  i  Verden,  hvor  han  hellere  havde  ønsket 
at  leve  paa  Jorden  end  som  nu.  De  Sidste  Dages  Hellige 
har  et  stort  Ansvar,  fordi  de  har  annammet  Evangeliet  og 
i  Daabens  Pagt  forpligtet  sig  til  at  leve  et  rent  Liv.  Han 
opfordrede  alle  til  at  leve  i  Harmoni  med  Evangeliets  Lær- 
domme, saaledes  at  de  kunde  nyde  den  aandelige  og  legem- 
lige Styrke  til  at  udføre  Herrens  Hensigter  paa  Jorden  og 

være  værdige  til  Guds  Velsignelser;  thi  dersom  de  Sidste 
Dages  Hellige  ikke  lever  et  helligt  og  bedre  Liv  end  andre 
Mennesker,  saa  vil  deres  Fordømmelse  blive  stor,  fordi  de 
har  modtaget  Lyset.  Apostel  Richard  H.  Ly  man  hentydede 
til  det  betydningsfulde  Arbejde,  som  udføres  i  Kirkens 
Skoler,  Religionsklasserne  og  de  Unges  Forening. 

Lørdag  Efterm.  Kl.  2.  Mødet  aabnedes  med  Salmen:  »O, 
min  Fader«  og  Bøn  af  Stavsprs.  Wm.  T.  Jack,  Oakley, 
Idaho.  Den  første  Taler  var  Apostel  Stephan  L.  Richard. 
Hans  Emne  var  Liberalitet.  Han  beklagede  højt,  at  mange 
Mennesker  misbruger  deres  Frihed  og  overtræder  Kirkens 
og  Landets  Love.  Vi  byder  alle  lovlydige  Fremmede  vel- 
kommen iblandt  os,  og  er  villige  til  at  forene  os  med  dem, 
men  vi  byder  ingen  velkommen,  som  ringeagter  Evange- 
liets Principer,  thi  vi  er  forpligtet  til  at  holde  Evangeliet 
rent  og  uforfalsket.  Apostel  James  E.  Talmage  talte  over 
Evangeliets  og  Præstedømmets  Gengivelse  ved  Profeten 
Joseph  Smith.  Apostel  Joseph  Fielding  Smith  talte  om 
Kirkens  Mission,  som  er  at  berede  Vejen  for  Jesu  Kristi 
anden  Tilkommeise.  Apostel  David  O.  Mac  Kay,  som  er 
kaldt  til  at  præsidere  over  den  Europæiske  Mission,  var 
den  næste  Taler.  Han  sagde  blandt  andet,  at  alle,  som 
bruger  berusende  Drikke  og  Tobak  overtræder  baade  Kir- 
kens og  Landets  Love  og  kan  ikke  vente  at  modtage  Guds 
Velsignelser.  Alle,  som  er  Slaver  paa  dette  Omraade,  skulde 
alvorligt  bede  Gud  om  at  hjælpe  sig  ud  af  denne  Elen- 
dighed. Apostel  Georg  F.  Richards  talte  ogsaa  om  Lovlydig- 
hed. Dette  Lands  Indvaanere  er  ansvarlig  for,  hvorledes 
de  bruger  deres  politiske  Rettigheder.  Det  er  alle  Embeds- 
mænds Pligt  at  opretholde  og  haandhæve  Lovene.  Mødet 
sluttede  med  Sang  og  Bøn  af  Præsident  for  Cottenwood 
Stav,  Uria  G.   Miller. 

Søndag  Form.  den  8.  Oktober  Kl.  10  fortsattes  Konfe- 
rencen. Dette  var  Konferencens  store  Dag.  Allerede  ved 
9  Tiden  var  Tabernaklet    fyldt   til  Trængsel    og    kort  efter 

ogsaa  Assembly  Hall.  Et  Friluftsmøde  blev  afholdt  baade 
Formiddag  og  Eftermiddag  foran  Oplysningskontoret.  Over 
20,000  Mennesker  var  til  Stede  paa  én  Gang  under  disse 
Møder.  I  Tabernaklet  var  den  første  Taler  Præs.  Anthony 
W.  Ivins.  Han  talte  om  Guds  Handlemaade  med  Menne- 
skene fra  Verdens  Skabelse  og  til  vor  Tid,  hvorledes  Her- 
ren havde  prøvet  paa  gennem  Tidernes  Løb  ved  sine  Re- 
præsentanter at  lede  Menneskene  paa  den  rette  Vej.  Det 
Onde,  som  er  i  Verden,  er  fra  Djævlen,  der  inspirerer 
Menneskenes  Hjærter  til  at  gøre  det  Onde  og  er  Aarsag  til 
Synd  og  Elendighed.  Lydighed  mod  Guds  og  Landets  Love 
kan  alene  frelse  Menneskene  fra  Nutidens  Onder  og  skabe 
Fred  paa  Jorden.  Apostel  Georg  Albert  Smith  fremholdt 
paa  en  kraftig  Maade  den  store  Nødvendighed  af  Lovlydig- 
hed. Senator  Reed  Smoot  var  den  sidste  Taler  ved  dette 
Møde.  Han  talte  om  Bønnens  Virkning  og  den  Indflydelse 
som  hans  Moder  havde  haft  paa  hans  Liv.  Han  raadede 
alle  til  at  være  lydige  mod  Landets  og  Kirkens  Love.  Han 
hentydede  tillige  til  den  Opposition,  som  gjorde  sig  gæl- 
dende for  20  Aar  siden,  da  han  begyndte  sin  Virksomhed 
som  Senator  fra  Utah  i  de  Forenede  Staters  Senat  i  Wa- 
shington. Han  raadede  alle  under  Livets  vekslende  For- 
hold at  holde  sig  nær  til  Gud  ved  Bønnen.  Han  sagde,  at 
han  for  4  Uger  siden  besøgte  Præsident  Harding  paa  hans 
Kontor,  som  var  ved  Siden  af  hans  Hustrus  Sygeværelse, 
hvor  hun  kæmpede  med  Døden.  Præs.  Harding  sagde: 
»Reed,  jeg  har  aldrig  i  mit  Liv  følt  mig  saa  hjælpeløs  som 
jeg  er  nu«.  Br.  Smoot  forsikrede  Præs.  Harding  om,  at 
der  var  Millioner  af  Mennesker,  som  bad  til  Gud  for  hans 
Hustrus  Helbredelse,  samt  at  han  (Smoot)  lovede  ham,  at 
han  i  sit  Hjem  den  samme  Aften  i  Særdeleshed  vilde  bede 
for  hende.  En  Forandring  fandt  Sted  til  det  bedre 
den  samme  Nat,  og  den  paatænkte  Operation  blev  ikke 
nødvendig.  Mødet  sluttede  med  Taksigelse  af  John  W. 
Bluth,  Præs.   for  North  Weber  Stav. 

Søndag  Efterm.  blev  der  foruden  Mødet  i  Tabernaklet, 
ogsaa  holdt  Møde  i  Assembly  Hall  og  ude  i  den  frie  Luft. 
Mødet  i  Tabernaklet  aabnedes  med  Sang  og  Bøn  af  Stavs- 
præs.  Søren  Rasmussen.  Det  største  Musiknummer  i  Kon- 
ferencen, »Herren  har  forløst  Zion«,  blev  udført  ved  dette 
Møde.  Præs.  Grant  introducerede  Prof.  J.  R.  Howard  fra 
Chicago,  der  holdt  en  Lovtale  over  det,  han  havde  hørt. 
Kirkens  Generalautoriteter  blev  derefter  foreslaaet  til  Op- 
holdelse. Præs.  Grant  gjorde  nogle  Slutningsbemærkninger, 
hvorefter  Præs  C.  W.  Penrose  sluttede  Mødet  med  Taksigelse. 

Søndag  Aften  blev  der  afholdt  en  Søndagsskole  Konfe- 
rence og  Tabernaklet  var  igen  fyldt  til  Trængsel,  ja  mange 
maatte  gaa  bort  uden  at  komme  ind.  Ved  korte  Taler  og 
Klasseopvisning  blev  Søndagsskolearbejdet  forklaret  og  illu- 
streret. 

SKANDINAVISK  MØDE. 

Et  skandinavisk  Møde  blev  holdt  i  Assembly  Hall  umid- 
delbart efter  Konferencens  Slutning.  Assembly  Hall  var 
fyldt  til  Trængsel.  Mødet  aabnedes  med  Sang  af  det  ud- 
mærkede Sangkor  af  svenske,  norske  og  danske  Sangere, 
ledet  af  A.  C.  Ohlson.  Bøn  af  Andreas  Petersen.  Senator  Reed 
Smoot  var  den  første  Taler.  Han  hentydede  til  sin  Moders 
Omvendelse  i  Norge  og  sagde,  at  hun  havde  været  hans 
bedste  Raadgiver,  og  han  skyldte  hende,  næst  Gud,  sin  store 
Taknemmelighed  for,  hvad  han  havde  opnaaet  i  Livet. 
Hans  Fader  havde  altid  elsket  og  agtet  hans  Moder,  og 
han  havde  ofte  sagt  til  ham,  at  det  bedste  Blod,  som  var 
i  hans  Aarer,  var  det  skandinaviske.  Han  havde  lært  af 
sin  Moder,  at  et  godt  Eksempel  taler  højere  end  Ord. 
Han  hentydede  tillige  til  de  eksisterende  Forhold  blandt 
Nationerne.  Han  havde  haabet,  at  efter  den  store  Verdens- 
krig, et  bedre  Forhold  skulde  gøre  sig  gældende,  men  i 
dette  blev  han  skuffet,  og  efter  nærmere  Overvejelse,  kom 
han  til  den  Slutning,  at  de  nuværende  Forhold  er  en  Op- 

fyldelse  af  de  profetiske  Forudsigelser.  Ingen  Fred  kan 
komme  til  Menneskene,  førend  alle  har  bøjet  sig  for  Kri- 
stus og  efterlever  hans  Lærdomme.  Med  Hensyn  til  sin 
personlige  Erfaring,  saa  havde  han  fundet,  at  man  aldrig 
taber  noget  ved  at  efterleve  Evangeliets  Forskrifter;  for  et 
Øjeblik  kan  det  se  ud  som  om  man  lider  Tab,  men  i 
Længden  lønner  det  sig  at  frygte  Gud  og  holde  hans  Bud. 

Ældste  Heber  C.  Iversen,  som  for  kort  Tid  siden  havde 
præsideret  over  Nordveststaternes  Mission,  beklagede,  at  han 
ikke  havde  lært  sit  Modersmaal.  Han  havde  præsideret  i  et 
Ward  for  20  Aar,  samt  3  Aar  som  en  af  Kirkens  Missionærer. 
Stavspræs.  Søren  Rasmussen  sagde,  at  han  var  taknemlig,  fordi 
hans  Forældre  havde  været  venlige  mod  Missionærerne  i  Dan- 
mark, førend  de  selv  blev  Medlemmer  af  Kirken.  Han 
skyldte  dem  selv  en  Tak,  fordi  han  var  Medlem  af  Kirken 
og  tillige  for  den  Stilling,  som  han  indtog,  og  han  vilde 
sige  som  Senator  Smoot:  »Ingen  vil  tabe  noget  ved  at  være 
et  Medlem  af  Kristi  Kirke.«  Ældste  J.  M.  Sjødahl  hentydede 
til  Evangeliets  Forkyndelse  i  Skandinavien  for  mange  Aar 
siden,  fra  hvilke  Lande  saa  mange  gode  Mænd  og  Kvinder 
er  kommet  til  dette  Land.  Hentydede  til  den  store  fremra- 
gende Stilling  Senator  Smoot  indtager  i  de  Forenede  Staters 
Senat.  Opmuntrede  alle  til  Trofasthed  i  Bøn  og  ønskede, 
at  Fred  snarest  maatte  komme  paa  Jorden. 

Dernæst  talte  forhenværende  Biskop  O.  B.  Andersen  af 
Morgan,  der  nylig  er  kommet  hjem  fra  et  Besøg  i  Dan- 
mark. Ældste  Axel  Andreasen,  som  nylig  er  hjemkommen 
fra  en  Mission  i  Staterne,  gjorde  nogle  faa  Bemærkninger. 

H.  M.  H.  Lund  hentydede  til  Opførelsen  af  Monumentet 
for  Præs.  Lund,  og  opmuntrede  alle,  som  ikke  havde  givet 
noget  Bidrag,  at  gøre  dette  snarest  muligt.  Ældste  Andrew 
Jenson  talte  om  den  skandinaviske  Missions  Historie,  som. 
nu  er  under  Arbejde,  og  bad  alle,  som  havde  præsideret 
over   Grene   og    Konferencer   at  sammenligne   deres   Opteg- 

nelser  med  de  som  Taleren  havde,  saa  at  alt  kunde  blive 
saa  komplet  som  muligt.  Mødet  sluttede  med  Sang  af  Ko- 
ret og  Bøn  af  Ældste  Ole  Winther. 


AFLØSNING. 

Ældste  Thorleif  Jacobsen  er  afløst  fra  sin  Missionsvirk- 
somhed  i  Danmark  med  Tak  for  udført  Arbejde. 

Han  vil  rejse  til  sit  Hjem,  Weston  Idaho,  den  17.  Novbr. 
med   »Frederik  8«   fra  Kristiania. 


„DØDEN   OG  DENS  MYSTERIER". 

En  Anmeldelse  af  Camille  Flammarions  sidste  store  Værk. 
Af  Morten  A.  C.  Nicolaysen. 

Den  udmærkede  Artikel-Serie  i  »Stjernen«  om  »Døden  - 
og  hvad  der  folger  efter«  af  Henning  Jensen  er  et  særdeles 
tankevækkende  Indlæg  mod  den  krasse  Materialisme,  som  for 
aarevis  har  forkyndt  Kodets  Evangelium  som  det  eneste  na- 
turlige og  værd  at  stole  paa.  Naar  Menneskelegemet  var  dodt, 
saa  efterlod  det  sig  ved  kemisk  Analyse  et  vist  x\ntal  Gram  i 
Fedt,  Jern,  Sukker,  Kalk  og  Svovl.  Men  det  var  i  og  for  sig  det 
eneste  mærkværdige,  der  var  tilbage  af  den  menneskelige  In- 
telligens efter  Doden.  Man  gjorde  gældende  som  saa:  Men- 
nesket er  efter  alt  kun  et  Skelet  med  et  Væv  af  Kod  omkring 
sig  eller  en  Sammensætning  af  Molekyler  af  Ilt  (Surstof), 
Brint  (Vandstof),  Kvælstof  og  Kulstof  eller  for  at  tage  det  i 
Vægtspørgsmaal:  Et  Menneske  bestaar  af  seks  Kilo  Ben,  fem- 
ten Kilo  Æggehvidestoffer  og  Fibrin  og  halvtredsindstyve 
Kilo  Vand.  I  den  Retning  lod  Rosterne  af  de  filosofiske  og 
videnskabelige  Bestemmelser.  Materialismens  Hoveddogme 
var  Reageringen  af  det  uadskillelige,  uopløselige  evige  Atom. 
Men  Videnskaben  erkender  nu,  at  ogsaa  Atomet  kan  oploses 

og  separeres;  og  hvad  bliver  der  saa  videre  af  dem;  ja  det  véd 
Videnskaben  intet  om. 

Hvis  der  nu  ingen  Sjæl  og  Intelligens  fandtes  i  Universet, 
men  kun  Atomer  og  atter  separerede  Atomer,  og  alle  velover- 
vejede Livserfaringer  støttede  disse  Iagttagelser  og  Meninger, 
kunde  der  være  Grund  til  med  Koldsindighed  at  finde  sig  i 
Sagen,  som  den  saas,  og  endvidere  ifølge  Selvopholdelses- 
driften gøre  det  bedste  ud  af  Tilværelsen,  selv  om  det  kunde 
være  beklageligt.  Thi  det  er  et  Faktum  i  Kriminalhistorien 
—  den  subjektive  saavel  som  den  nationalt  kollektive  —  at 
netop  dens  stærkt  materialistiske  Opfattelse  og  snevre  Livs- 
syn har  givet  Selvopholdelsesdriften  den  største  Tøjlesløshed 
under  Kampen  for  Tilværelsen,  medens  Menneskene  tram- 
pede paa  hverandre  med  jernskoede  Hæle. 

Men  en  saadan  indholdsløs  Livserfaring  har  ingen  Hjem- 
mel. 

Paa  den  anden  Side  har  tusindvis  af  Mennesker  rejst  sig 
mod  Kødets  Evangelium,  egentlig  ikke  fordi  de  stod  paa  den 
sikre  Kundskabs  Grundvold  og  kunde  gøre  Rede  for  deres 
egen  Tros  Sammenhæng;  men  fordi  en  uvilkaarlig  Følelse 
hos  dem  om  Sjælens  Udødelighed  gjorde  sig  gældende.  Til 
den  klamrede  de  .sig,  som  den  Druknende  klamrer  sig  i  Livs- 
mod til  en  sidste  omdrivende  Planke  paa  Oceanet.  Den  krasse 
Materialisme  fra  Slutningen  af  forrige  Aarhundrede  er  i 
Grunden  ikke  ny.  Ved  at  vende  Blikket  ned  over  Historiens 
Blade  finder  vi,  at  de  to  Anskuelser  har  kæmpet  med  hver- 
andre i  de  store  Verdensriger.  Den  ægyptiske  og  hebraiske 
Nations  Opdagelse  af  Sjælen  var  vel  nok  den,  der  antog  mest 
bestemte  Former  i  Kultus. 

Over  Menneskehavets  brydende  Bølger  og  Storme  har  i  Ti- 
dernes Lob  de  udødelige  Væsener  af  og  til  vandret  og  afrevet 
Sløret  fra  sit  Tabernakel,  saa  Menneskene  pludselig  blev  stille 
og  ærefrygtsfulde  bøjede  sig  i  Ydmyghed  for  det  efter  deres 
Forstand  overnaturlige.  Troen  bevaredes  saaledes  tildels  i 
Slægtsoverleveringerne.  Kristi  Mission  og  Vidnerne  om  hans 

Opstandelse  efter  Døden  gjorde  et  skarpt  Fremstød  og  Gen- 
nembrud mod  de  daværende  Verdensrigers  Materialisme  og 
forkvaklede  Tro  og  Afgudsdyrkelse,  og  Millioner  af  Hednin- 
ger satte  deres  Tillid  til  ham,  som  forudsagt  af  Profeten 
Esaias.  (Se  Matthæus  Ev.  12.  Kap.). 

I  vort  eget  Slægtled  har  vi  været  og  er  endnu  lykkeligere 
stillet  overfor  Opdagelsen  af  Menneskesjælen  —  den  udøde- 
lige Aand.  I  Betragtning  af  Overskriften  til  denne  lille  Artikel 
er  det  ikke  Stedet  at  komme  ind  paa,  hvad  den  lange  Række 
Vidner  fra  Profeten  Joseph  Smith  og  lige  op  til  nærværende 
Tid  har  at  sige  om  virkelige  Manifestationer  eller  Aaben- 
baringer  om,  at  Mennesket  ikke  alene  er  Kød,  Blod  og  Ben, 
men  besidder  en  udødelig  Aand  i  Lignelse,  Skikkelse  og  Lig- 
hed med  den  naturlige  jordiske  Personlighed,  og  at  denne 
Aand  ved  Dødens  Indtrædelse  unddrager  sig  Menneskelege- 
met for  at  forenes  med  den  hinsidige  aandelige  Verden  og 
harmoniske  Bevidstheds-Sfære. 

Jeg  har  lige  fuldendt  Læsningen  af  forste  Bind,  »Døden 
og  dens  Mysterier«,  af  den  beromte  Astronom  og  Videnskabs- 
mand Camille  Flammarion.  Værket  er  udkommen  i  tre  Bind 
paa  Century  Company,  New  York:  1.  Før  Døden.  —  2.  Døds- 
øjeblikket. —  3.  Efter  Døden.  Til  Grund  for  det  ligger  halv- 
tredsindstyve Aars  ihærdige  og  grundige  videnskabelige  Un- 
dersøgelser, bygget  over  hundredvis  af  forskellige  uomstøde- 
lige aandelige  Tilkendegivelser,  Foreteelser  og  absolut  rede- 
lige Vidnesbyrd  udenfor  »Spiritismen«s  Ramme. 

En  Videnskabsmands  forste  Pligt  er  Undersøgelse  og  Stu- 
dium, og  han  kan  kun  meddele,  hvad  han  véd.  Men  man  maa 
lade  Flammarion,  at  han  allerede  i  1.  Bind  grundigt  fastslaar 
Aandens  Eksistens,  og  at  den  allerede,  medens  den  er  for- 
bunden med  Legemet,  kan  virke  uafhængig  af  det  samme  Le- 
geme. Der  vil  ikke  være  Plads  her  til  at  komme  ind  paa  en 
udførlig  Omtale  af  Enkeltheder  i  dette  højst  interessante 
Værk.  Jeg  beder  derfor  Læseren,  hvis  det  er  oversat  paa 
Dansk  (hvad  hans  Bøger  i  Reglen  er),  at  gøre  sig  bekendt  der- 

med  i  sin  Helhed,  thi  det  vil  styrke  ham  i  Viden  om  og  Troen 
paa  den  aandelige  Personlighed,  uafhængig  af  Legemet,  og 
hvorpaa  Jesu  Kristi  Evangelium  i  Hovedsagen  hviler,  mo- 
ralsk og  praktisk. 

Den  store  Mester  Flammarion  blandt  Vidsterne  (et  Ord, 
som  jeg  kunde  ønske  maatte  blive  slaaet  fast  i  dansk  Sprog  i 
Stedet  for  det  fortyskede  Videnskabsmænd)  siger  bl.  a.  i  Ind- 
ledningen om  Bevæggrundene  til  Værkets  Tilblivelse: 

»Det  er  ikke  alene  den  kolde  Fornuft,  der  forlanger  et  Svar; 
det  er  ikke  alene  Sindet;  men  ogsaa  vore  Længsler,  vort 
Hjærte.  Jeg  har  først  og  fremmest  foretaget  disse  omfattende 
Undersøgelser  for  at  besvare  sorgfulde  Hjærters  Spørgsmaal, 
og  det  forekommer  mig,  at  det  mest  logiske  Forord  til  denne 
Bog  vil  være  enkelte  af  den  store  Masse  fortrolige  Breve,  som 
er  sendt  mig  i  Lobet  af  det  sidste  halve  Aarhundred,  som  med 
Ængstelse  har  anraabt  mig  om  en  Løsning  af  Mysteriet.« 

Det  er  i  højeste  Grad  hj ærteskærende  at  læse  disse  Breve 
fra  Forældre,  som  har  mistet  deres  elskede  Børn  ved  Døds- 
fald. Jeg  har  selv  personlig  været  berørt  af  disse  Følelser  i 
mit  Hjem  og  blandt  Bekendte,  men  hvad  der  her  møder  os,  er 
som  et  Niagaravæld  af  oprevne  Følelser;  de  er  som  blinkende 
Flammesværd  gennem  Nattens  Hjærte  med  Veer  efter  tusinde 
Saar;  de  gaar  ud  som  Døendes  Nødsskrig  til  den  store  Mester 
Flammarion  med  Bøn  om  Lægedom.  En  siger  bl.  a.  til  ham: 
»Hav  Medlidenhed!  I  deres  Navn,  som  De  elsker,  og  som  el- 
sker Dem,  vær  ikke  ufølsom  overfor  den  største  menneskelige 
Sorg,  som  nogensinde  har  sønderrevet  et  Hjærte!  Sig  noget  til 
mig,  De,  som  besidder  Himlens  Hemmeligheder!  De,  som  véd. 
Vi  stakkels  Dodelige  kan  hverken  vide  eller  forstaa.  Fortæl 
mig,  om  Sjælene  overlever  noget  Steds;  om  de  erindrer;  om 
de  endnu  elsker  dem,  som  overlever  dem  her  paa  Jorden;  om 
de  ser  os;  om  vi  kan  kalde  dem  nær  til  os.« 

O,  hvor  vilde  jeg  ønske,  at  det  evige  Evangeliums  glade 
Tidender,  Jesu  Kristi  aabenbarede  Budskab,  betroet  til  Profeten 

Joseph  Smith  og  alle  de  andre,  som  kort  efter  og  senere  kald- 
tes, kunde  faa  en  Anledning  til  at  lægge  Balsam  paa  deres 
Saar  ved  Hellig  Aandens  Kraft,  da  vilde  Byrden  ikke  have 
været  saa  tung  at  bære  for  de  sønderrevne  Sjæle. 

I  Modsætning  til  »Verdens  Præster,  Biskopper  og  Kardi- 
naler, hvoraf  mange  er  uden  Tro  og  kun  lærer  Troen  som  en 
social  Nødvendighed«,  som  F.  siger,  træder  Profeten  Joseph 
Smith  frem  med  bestemt  Klarhed  og  besvarer  den  ovennævnte 
Brevskrivers  Spørgsmaal  til  Flammarion.  I  hans  Tale  ved 
Patriark  James  Adams  Begravelse  siger  han  bl.  a.:  »De  Ret- 
færdiges Aander  forfremmes  til  et  større  og  herligere  Arbejde; 
derfor  velsignes  de  i  deres  Bortgang  til  Aandernes  Verden. 
Eftersom  de  er  indhyllet  i  det  rene  Lyshavs  Vibrationer,  er  de 
ikke  langt  fra  nogen  af  os,  og  de  kender  og  forstaar  vore 
Tanker,  Følelser  og  Bevægelser  og  smertes  ofte  derover.« 
(Kirkens  Hist.  6.  B.,  S.  52). 

(F'ortsættes.j 


EFTERAARSKONFERENCEN  I  AARHUS. 

Konferencen  tog  sin  Begyndelse  Lørdag  Aften  den  14. 
Oktober  1922.  Til  Stede  var  Missionspræs.  Carl  E.  Peter- 
son,  Konferencepræs.  Poul  Gregersen  og  følgende  Missio- 
nærer: John  H.  Jørgensen,  C.  P.  Sørensen,  Owen  Poulsen, 
William  Petersen,  Elis  H.  Tronier,  Orla  Nielsen  og  Johan- 
nes Rasmussen.  Sangkoret  sang  Salmen:  »Fader  vor  i  Him- 
len«. Bøn  af  Elis  H.  Tronier.  Koret  sang  Salmen:  »Jeg 
føler  nu  en  Glæde«.  Hvorefter  følgende  Rapporter  blev  af- 
givet: Esbjerg  Gren  af  Elis  H.  Tronier,  Odense  og  Randers 
Gren  af  Lauritz  Larsen,  Aarhus  Gren  af  Præs.  Poul  Gre- 
gersen, Søsterforeningen  af  Margrethe  Jensen,  Ungdoms- 
foreningen af  Johannes  Rasmussen,  Søndagsskolen  af  N.  P. 
Thomassen.  Til  Afveksling    blev  Salmen  Nr.   175  afsunget. 

Ældsterne  William  Petersen  og  Chr.  M.  Nikolaisen  bar  deres 
Vidnesbyrd.  Salmen  Nr.  191  blev  sunget.  Præs.  C.  P.  Sø- 
rensen fra  Aalborg  bragte  en  Hilsen  fra  F.  F.  Samuelsen 
og  P.  S.  Christiansen,  der  bor  i  Salt  Lake  City,  Utah.  Han 
udtalte  sin  Forbavselse  over  den  Fremgang  Ungdomsmøderne 
i  København  havde  haft,  siden  han  for  et  Par  Aars  Tid  si- 
den forlod  København.  Dengang  mødte  der  gennemsnitlig 
kun  45  til  disse  Møder,  medens  der  nu  ved  hans  Tilbage- 
komst til  Danmark  mødte  125.  Hvad  er  Aarsagen?  Det  var 
den  intellektuelle  Føde,  som  alle  tænkende  Mennesker  sø- 
ger efter.  Ældste  John  H.  Jørgensen  gav  et  Resumé  over 
sin  Virsomhed  i  Aalborg  Konference.  Mødet  sluttede  med 
Salmen  Nr.   186.  Bøn  af  Ældste  Owen  Poulsen. 

Konferencen  fortsattes  Søndag  den  15.  Oktober  Kl.  10 
Form.  med  et  Søndagsskole-Program  ledet  af  Skolens  For- 
stander N.  P.  Thomassen.  Mødet  aabnedes  med  Salmen 
Nr.  25.  Bøn  af  en  af  Skolens  Elever,  Else  Jensen,  dernæst 
Salmen  Nr.  20. 

Et  godt  Program  blev  udført:  Korlæsning  af  Asta  Jensen, 
Sang  af  Gudrund  Thomassen.  1.  Klasses  Lektie  omhandlede 
Kristi  Fødsel,  en  Sang  af  Asta  Jensen.  2.  Kis.  Lektie:  Kri- 
sti Mission,  Død  og  Opstandelse.  Orgelsolo  af  Oda  Johan- 
sen. Skolens  Forstander  takkede  Børnene  for  vel  udført 
Arbejde  og  opmuntrede  alle  til  fortsat  Arbejde,  nedbad  Her- 
rens Velsignelse  over  Skolen. 

Konferencepræs.  Poul  Gregersen  sagde,  at  han  glædede 
sig  over,  at  vi  var  samlede  under  saa  gunstige  Forhold. 
Salmen  Nr.  15  blev  sunget.  Elis  H.  Tronier,  John  H.  Jør- 
gensen og  C.  P.  Sørensen  talte  opmuntrende  Ord  til  Bør- 
nene. Missionspræs.  Carl  E.  Peterson  gav  et  Resumé  over 
det,  der  var  udført  i  Klasserne.  Skolen  sluttede  med  Sal- 
men Nr.  16.  Bøn  af  en  af  Skolens  Elever,  Gunner  Tho- 
massen. 

Efterm.  Kl.  2.  Mødet  aabnedes  med  Salmen  Nr.  158.  Bøn 

af  Ældste  William  Petersen,  Salmen  Nr.  59.  Præs.  Poul 
Gregersen  foreslog  Kirkens  Generalautoriteter  til  Ophol- 
delse, som  blev  enstemmigt  vedtaget,  samt  følgende:  Som 
Præs.  for  Aarhus  Konference  Poul  Gregersen,  Konference- 
sekretær og  Ejendomsbestyrer  Lauritz  Larsen,  Forstander 
for  Søndagsskolen  N.  P.  Thomassen,  1.  Raadgiver  Anders 
Nielsen,  2.  Raadgiver  Owen  Poulsen,  Sekretær  Asta  Jen- 
sen, Organist  Frida  Jensen,  Præs.  for  Ungdomsforeningen 
Lauritz  Larsen,  1.  Raadgiver  Niels  P.  Arentzen,  2.  Raad- 
giver Owen  Poulsen,  Sekretær  Johannes  Jensen.  Præsident- 
inde  for  den  kvindelige  Hjælpeforening  Margrethe  Jensen  med 
Karen  Nielsen  og  Inger  Marie  Tønnesen  som  Raadgivere,  Sekre- 
tær Karla  Jensen,  Kassererske  Ane  Larsen.  Kredslærere:  N.P. 
Thomassen,  S.  P.  Simonsen,  Mads  Johansen,  Niels  P.  Arent- 
zen, Anders  Nielsen,  Ernest  Jensen,  Dørvogter  S.  P.  Simon- 
sen, Skriver  ved  Møderne  Mads  Johansen,  Sangleder  Niels 
P.  Arentzen,  Organist  ved  alle  Møder  Frida  Jensen.  Kreds- 
lærerinder: Marie  Thestesen,  Ane  Jørgensen  Fischer,  Laura 
Simonsen,  Elisabeth  Poulsen,  Karen  Johansen.  Grens-For- 
standere: Esbjerg  Chr.  M.  Nikolaisen,  Sekretær  Olga  Mad- 
sen. Odense  Lars  C.  Larsen.  Randers  Jens  Christensen. 
Kredslærere  i  Silkeborg  Emil  Thomsen  og  Johannes  Rre- 
dahl. 

Ældste  Orla  Nielsen  opmuntrede  alle  til  at  vise  et  følge- 
værdigt Eksempel.  Salmen  Nr.  257.  Ældsterne  Jens  Christen- 
sen fra  Randers,  Elis  H.  Tronier  og  Johannes  Rasmussen 
bar  Vidnesbyrd  om  Evangeliets  Sandheder.  Mødet  sluttede 
med  Salmen  Nr.   275.  Røn  af  Ældste  C.   P.  Sørensen. 

Mødet  Søndag  Aften  aabnedes  med  en  Sang  og  Røn  af 
Ældste  Lauritz  Larsen,  derefter  sang  Koret  en  udvalgt  Sang. 
Søster  Eccles  fra  Ogden,  Utah,  som  var  paa  Resøg,  bar  sit 
Vidnesbyrd  og  bragte  en  Hilsen  fra  Præsidentinden  for  den 
kvindelige  Hjælpeforening  i  Ogden.  Ældste  John  H.  Jør- 
gensen   talte    om    Menneskenes  Fremtidsmuligheder.    Koret 

sang  en  udvalgt  Sang.  Missionspræs.  Carl  E.  Peterson  talte 
over  Emnet:  Kristi  Daab  og  Barnedaaben.  Slutningstanken 
af  hans  Tale  var:  »Lydighed  er  Gud,  Ulydighed  er  Satan«. 
Mødet  sluttede  med  en  udvalgt  Sang  af  Koret  og  Tak- 
sigelse af  Ældste  Owen  Poulsen. 

Mødet  Mandag  Aften  den  16.  Oktober  aabnedes  med  Sal- 
men Nr.  25.  Bøn  af  Ældste  Chr.  M.  Nikolaisen,  dernæst 
en  Sang  af  Koret.  Ældste  Elis  H.  Tronier  bar  sit  Vidnes- 
byrd —  maaske  for  sidste  Gang  i  Aarhus,  da  hans  Mis- 
sionsvirksomhed  nu  var  endt  i  Danmark.  Til  Afveksling 
en  Sang  af  Koret. 

Missionspræs.  Carl  E.  Peterson  talte  over  Kirkens  time- 
lige og  aandelige  Forhold.  Mødet  sluttede  med  Salmen  Nr.  4. 
Bøn  af  Ældste  Lauritz   Larsen. 

Tirsdag  den  17.  Oktober  afholdt  den  kvindelige  Hjælpe- 
forening et  Møde,  som  var  ledet  af  Præsidentinde  Margre- 
the Jensen.  Mødet  aabnedes  med  Salmen  Nr.  197,  Bøn  af 
Str.  Karen  Johansen,  dernæst  Salmen  Nr.  164.  Præs.  Poul 
Gregersen  talte  om  det  store  Arbejde,  den  kvindelige  Hjælpe- 
forening udførte  her  i  Aarhus  og  mange  andre  Steder.  Føl- 
gende Program  blev  udført:  Sang  af  Asta  Jensen,  Tale  af 
Str.  Karen  Nielsen.  Et  Orkester  af  6  unge  Mænd  udførte 
3  udmærkede  Musikstykker,  Orla  Nielsen  og  Hr.  Holstmand 
deklamerede  til  alles  Opmuntring.  Missionspræs.  Peterson 
takkede  for  alles  Flid  i  at  gøre  Konferencen  saa  tilfreds- 
stillende. Derefter  serveredes  Chocolade  og  andre  Forfrisk- 
ninger. Mødet  sluttede  med  en  udvalgt  Sang  af  Koret. 
Taksigelse  af  Str.   Marie  Tønnesen. 


INDHOLD: 

Konferencen  i  Salt  Lake  City  337  I  Efteraarskonferencen  i  Aar- 

Afløsning 345         hus 349 

Døden  og  dens  Mysterier..  345  [ 

Udgivet  og  forlagt  af  CARL  E.  PETERSON,  Korsgade  ll,Kbhvn.  N. 

Trykt  hos  F.  E.  Bording  (V.   Petersen). 


